stanford-oval/wikipedia huggingface dataset:
Yaogan 1

Yaogan 1 on Kiinan kansantasavallan ensimmäinen kaukokartoitussatelliitti, joka on tehty luonnonkatastrofien ennakoimista varten. Läntiset asevoimat ovat nimenneet sen Jian Bing-5:ksi (JB-5), koska satelliitti on valmistettu kansanarmeijan omistamilla tehtailla.
Sen kehitystyön teki Shanghain avaruuslennon teknologian akatemia. Se laukaistiin 27. huhtikuuta 2006 kello 22:48 UTC Pitkä Marssi-kantoraketilla Taiyuanin laukaisukeskuksesta aurinkosynkrooniselle kiertoradalle, jonka korkeus on noin 620 km. Satelliitin massa on 2700 kg. Satelliitti on ensimmäinen kiinalainen satelliitti, jossa on synteettisen apertuurin tutka (SAR-tutka).
Sarja satelliitteja

The Yaogan 2 laukaistiin 25. toukokuuta 2007. Sen hyötykuorma lienee optinen kamera.
Yaogan 3 laukaistiin vuonna 2007.
Yaogan 4 laukaistiin 1. joulukuuta 2008.
Yaogan 5 on lännessä nimetty kuvaavaksi tiedustelusatelliitiksi. Se laukaistiin 15. joulukuuta 2008.
Yaogan 6 laukaistiin 22. huhtikuuta 2009.  Kiina käyttää sitä maan käytön mittauksiin, ympäristön tilan seurantaan, kaupunkien laajenemisen suunnitteluun, sadon arviointiin ja maanjäristys- ja tulva-alueiden kuvaamiseen. Länsimaat väittävät satelliittia kuitenkin tutkasatelliitiksi, yölläkin näkeväksi vakoilusatelliitiksi.
Yaogan 7-kaukokartoitussatelliitti laukaistiin 9.12.2009 Jiuquanin avaruuskeskuksesta.
Aiheesta muualla

Laukaisukuvia
Yaogan 1 kuvattuna "Gunter's Space Page"-sivustolla
Uutinen satelliitin laukaisusta
Yasiel Puig

Puig lyömässä kaudella 2013
Yasiel Puig Valdés (s. 7. joulukuuta 1990 Cienfuegos) on kuubalainen baseballpelaaja. Hän on ulkopelipaikaltaan koppari.
Puig edustaa tällä hetkellä MLB-liigassa pelaavaa Los Angeles Dodgersia. Hän teki seuran kanssa kesällä 2012 seitsenvuotisen sopimuksen, arvoltaan 42 miljoonaa dollaria.
Yasin

Yasin on tarkoittaa muun muassa seuraavia:
Abdul Rahman Yasin (s. 1960), yhdysvaltalainen terroristi
Ahmad Yasin (noin 1937–2004), palestiinalainen Hamas-järjestön perustaja ja hengellinen johtaja
Khalid Yasin (s. 1946), yhdysvaltalainen islamin opettaja
Yasin (s. 1998), ruotsalainen rap-artisti
Yasin Ehliz (s. 1992), saksalainen jääkiekkoilija
Taha Yasin Ramadan (1938–2007), Irakin varapresidentti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yasin”, voi hakea sivunnimihaulla, laajalla sivunnimihaulla tai tekstihaulla.
Šljah’y mystetstva

| Šljah’y mystetstva> Шляхи мистецтва |
| --- | --- |
Lehtityyppi:  aikakauslehti
Julkaisija:  Ukrainan SNT:n poliittisen koulutuksen komitean taideosasto
Perustettu:  1921
Lakkautettu:  1923
Päätoimittaja:  Vasyl Blakytnyi   Hordi Kotsjuba   Volodymyr Korjak
Kotikunta:  Harkova
Kotimaa:  Ukrainan SNT, Neuvostoliitto
Kieli:  ukraina
Šljah’y mystetstva (ukr. Шляхи мистецтва, ’Taiteen polut’) oli kirjallisuus- ja taideaiheinen ukrainalainen aikakauslehti. Lehteä ilmestyi vuosina 1921–1923 Harkovassa viisi numeroa. Julkaisija oli Ukrainan SNT:n poliittisen koulutuksen komitean taideosasto. Lehden päätoimittajat olivat Vasyl Blakytnyi ja Hordi Kotsjuba ja sitten Volodymyr Korjak.
Lehdestä piti tulla kommunismimyönteisten ukrainalaisten kirjailijoiden ja taiteilijoiden pääfoorumi. Se suosi muutamia tyylejä, joista tuli tyypillisiä 1920-luvun ukrainalaiselle taiteelle, kuten monumentalismi, konstruktivismi, vallankumousrealismi ja impressionismin vastaisuus. Eräät lehden merkittävimmät hahmot olivat entisiä borotbisteja. Sen ilmestymisaikaan Ukrainan kirjallinen yhteisö ei vielä ollut hajonnut kilpaileviin ryhmittymiin, joten siinä julkaistiin lähes kaikkien aikakauden merkittävien neuvosto-Ukrainan kirjailijoiden ja kriitikkojen tuotantoa. Šljah’y mystetstvan lakkauttamisen jälkeen useimmat sen kannattajat liittyivät tammikuussa 1923 perustettuun Hartiin. Sekin hajosi jo 1925, ja osa ryhmäläisistä liittyi Vapliteen, useimmat Ukrainan työläiskirjailijoiden liittoon.
Šokkilamelli

Šokkilamelli on varsinkin kvartsin kidepinnalle syntyvä lasitäytteinen rakenne, joka kertoo korkeista paineista ja lämpötiloista. Šokkilamelleja voi syntyä myös muihin kiven mineraaleihin. Maan ja taivaan kohtaamisessa eli meteoriittitörmäyksissä syntyy valtavia lämpötiloja ja paineita, jotka vaikuttavat kiven mineraaleihin.
Šokkilamellien esiintyminen on yksi todiste siitä, että jokin kraatteri on meteoriittitörmäyksen aikaansaama eikä esimerkiksi tulivuorenpurkauskraatteri.
Yacuiba

| Yacuiba |
| --- | --- |

Valtio:  Bolivia
Departementti:  Tarija
Korkeus:  620 m
Väkiluku (2012):  61 844
Infobox OKVirheellinen NIMI-arvo: 
Yacuiba on kaupunki Boliviassa Tarijan departementissa. Kaupungissa oli 61 844 asukasta vuoden 2012 väestönlaskennassa.
Ilmasto

Yacuibassa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 22 °C ja keskimääräinen sademäärä 1 100 millimetriä. Tammikuu on lämpimin kuukausi. Silloin vuorokauden keskilämpötila on noin 26 °C. Viilein kuukausi on kesäkuu, jolloin keskilämpötila on noin 16 °C. Sateisin kuukausi on tammikuu, jolloin sataa keskimäärin noin 200 millimetriä. Elokuu puolestaan on kuivin kuukausi. Silloin keskimääräinen sadanta on 8 millimetriä.
Ylen radiouudistus 2003

Ylen radiouudistus 2003 oli Yleisradion radiokanavien uudelleenjärjestely tammikuussa 2003. Siinä vuoden 1990 radiouudistuksessa synnytetyt kolme valtakunnallista, suomenkielistä radiokanavaa päivitettiin sisältöpainotustensa ja osin nimienkin osalta. Ylen Ykkönen muutti nimensä Yle Radio 1:ksi, Radiomafian korvasi 12–27-vuotiaille suunnattu YleX ja digitaalisen Radio Ainon korvasi nuorille aikuisille suunnattu YleQ, joka kuului analogivastaanottimissa vain pääkaupunkiseudulla. Vanhan nimensä säilytti Yle Radio Suomi. Uudistusta johti radiojohtaja Seppo Härkönen.
Radiouudistuksen tavoitteena oli vastata yhä paremmin yleisön eri kohderyhmien tarpeisiin uudessa kilpailutilanteessa, jossa kaupallisista radiokanavista oli muodostunut lähes koko maan kattavia ketjuja: valtakunnallisten Ylen ja Radio Novan lisäksi Suomessa toimi tuolloin 11 eri kokoisia osia Suomesta peittävää ketjuradiota.
Uudistuksen yhteydessä kaikkien radiokanavien tuotantotekniikka digitalisoitiin, mutta lähetystekniikan digitalisoinnista DAB:ksi luovuttiin kokeilukauden jälkeen 2005. Perinteisestä kanava- ja toimitusorganisaatiosta siirryttiin BBC:n ja muiden Pohjoismaiden yleisradioyhtiöiden mallin mukaan tilaajajärjestelmään, jossa ohjelmien tuotanto ja kanavat erotettiin toisistaan ja kustannuksia pyrittiin karsimaan ”sisäisen kaupankäynnin” keinoin.
Uudistuksen saama palaute

Ylen julkistettua uudistussuunnitelmiaan elokuussa 2002 Sanoma-konserniin kuuluva Nelonen uutisoi näkyvästi Radiomafian korvaamisesta kaupallisia kanavia matkivalla ”Britney Spears -kansalle tarkoitetulla teinikanavalla”. Pian Ylelle luovutettiin 20 000 nimeä sisältänyt, tätä vastustava kansalaisadressi. Uuden YleX-kanavan aloitettua kritiikki kuitenkin vaimeni ja yleisö koki uutuuskanavan tervetulleeksi vaihtoehdoksi NRJ- ja Kiss FM -kanavien tarjonnalle. Radiomafian lopettamisen myötä loppuivat kuitenkin monet sen erikoisohjelmat, kuten Gösta Sundqvistin Koe-eläinpuisto.
Radio Suomessa uudistus herätti kritiikkiä varttuneen yleisön kevyen musiikin vähentämisestä, puheohjelmiston viihteellistymisestä ja ennen kaikkea tuttujen ohjelmien katoamisesta. Kanavalta lopetettiin muun muassa Päivi Istalan Naisten tunti, suomen kielellä leikitellyt Sanasepot ja perinteikäs Metsäradio, jonka lopetus tuotti jopa eduskuntakyselyn ja ohjelmaa päätettiin kuitenkin jatkaa. Myös Naisten tunti sai pian jatkokseen Päivi Istalan vetämän uutuusohjelman Moninainen. Radio Suomi otti kuitenkin ison askelen kaupallisten radioiden suuntaan soittolistoineen ja lähetysvirtoineen.
Radiouudistuksessa syntyneitä uusia ohjelmia oli muun muassa Yle Radio 1:n arkiaamujen Ykkösaamu. Sen oli tarkoitus alkaa jo aamuseitsemältä ja syrjäyttää aamuhartaudet ja hartaat sävelet totutulta ohjelmapaikaltaan, mutta yleisön voimakkaan vastustuksen vuoksi Ykkösaamu siirrettiin alkavaksi tuntia myöhemmin.
Uudistuksen saama palaute > Pro Yleisö

Radiouudistus käynnisti myös Ylen julkista palvelutehtävää korostavan Pro Yleisö -liikkeen, joka otti mallia brittiläisestä Voice of the Listener & Viewer -järjestöstä ja koostui lähinnä varttuneesta akateemisesta ja kulttuuriväestä ilman suuren yleisön tai nuorempien ikäluokkien merkittävää panosta. Järjestö antoi ensimmäisen Pro Yleisö -palkinnon vuonna 2004 Ylen äänitearkistolle ja julkaisi samana vuonna kirjan Yleisön puolesta: Puheenvuoroja mediakeskusteluun.
Ždanov

Ždanov (ven. Жда́нов) voi tarkoittaa:
Ždanov, ukrainalaisen kaupungin Mariupolin nimi vuosina 1948–1989
Andrei Ždanov (1896–1948), neuvostoliittolainen poliitikko ja taideideologi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ždanov”, voi hakea sivunnimihaulla, laajalla sivunnimihaulla tai tekstihaulla.
Ѱ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ѱ ѱ
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ѱ on käytöstä poistettu kyrillinen kirjain, jonka muoto ja ääntämys ovat peräisin kreikan kielen aakkosten kirjaimesta psii (Ψ, ψ [ps]). Kirkkoslaavin numerojärjestelmässä Ѱ vastasi lukua 700.
Venäjän kielestä kirjain Ѱ poistui Pietari Suuren vuonna 1708 toimeenpanemassa kyrillisen kirjaimiston uudistuksessa.
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Ѱ | ѱ |
| --- | --- | --- |
| Unicode | 0470 | 0471 |
ISO 8859-5: –
KOI8: –
Windows-1251: –
MS-DOS-koodisivu 866: –
| HTML | &#x0470; | &#x0471; |
The Boss Baby: Perhebisnes

| The Boss Baby: Perhebisnes> The Boss Baby: Family Business |
| --- | --- |

Ohjaaja:  Tom McGrath
Käsikirjoittaja:  Michael McCullers
Tuottaja:  Jeff Hermann
Säveltäjä:  Hans Zimmer Steve Mazzaro
Leikkaaja:  Mary Blee Mark A. Hester
Valmistustiedot
Valmistusmaa:  Yhdysvallat
Tuotantoyhtiö:  DreamWorks Animation
Levittäjä:  Universal Studios UIP-Dunafilm
Ensi-ilta:   2021-7-22. heinäkuuta 2021 (Yhdysvallat)  
Kesto:  107 minuuttia
Alkuperäiskieli:  englanti
Edeltäjä:  The Boss Baby
Aiheesta muualla
IMDb 
Elonet
AllMovie
Infobox OKNimi-testi OK: 
The Boss Baby: Perhebisnes (The Boss Baby: Family Business) on vuonna 2021 ensi-iltansa saanut yhdysvaltalainen tietokoneanimaatiolla tehty komediaelokuva. Se on jatko-osa vuoden 2017 elokuvalle The Boss Baby.
Yaphet Kotto

| Yaphet Kotto |
| --- | --- |
 Yaphet Kotto vuonna 1995.
Henkilötiedot
Syntynyt: 15. marraskuuta 1939 New York, Yhdysvallat
Kuollut: 15. maaliskuuta 2021 (81 vuotta) Manila, Filippiinit
Puoliso:  Rita Dittman (vih. 1959; ero 1976) Toni Pettyjohn (vih. 1975; ero 1989) Tessie Sinahon (vih. 1998; k. 2021)
Näyttelijä
Aktiivisena:  1963–2008, 2014
Aiheesta muualla
IMDb 
Elonet
Yaphet Kotto oikealla televisiosarjassa Karjatila High Chaparral vuonna 1968.
Yaphet Frederick Kotto (15. marraskuuta 1939 New York  – 15. maaliskuuta 2021) oli yhdysvaltalainen näyttelijä. Hän näytteli urallansa lähes sadassa elokuvassa ja televisiosarjassa, muun muassa Bond-elokuvassa Elä ja anna toisten kuolla pääkonna Kanangaa. Lisäksi hänet muistetaan toimintakomediasta Keskiyön pako ja scifielokuvasta Alien – kahdeksas matkustaja.
Ura

Kotto aloitti uransa 16-vuotiaana Actors Mobile Theater Studiolla, ja teatteridebyyttinsä hän teki 19-vuotiaana Othellossa. Tämän jälkeen hän jatkoi uraansa Broadwayllä, ja hänen ensimmäisiä elokuviansa olivat Nothing But a Man (1964) ja Thomas Crownin tapaus (1968). Kottolla oli myös vuonna 1969 vierailevan näyttelijän asema televisiosarjassa Hawaii Five-O.
Kotto sai vuonna 1973 roolin James Bond -elokuvan Elä ja anna toisten kuolla pääpahiksena. Hän esitti elokuvassa karibialaista korruptoitunutta poliitikkoa Kanangaa sekä tämän alter egoa Mr. Bigiä. Ian Flemingin samannimisessä romaanissa Kananga on vaarallisen ylipainoinen rikollisjohtaja, mutta Kotto teki elokuvassa hahmosta tyylikkäämmän ja karismaattisemman.
Bondin jälkeen Kotto näytteli elokuvissa Truck Turner (1974), Osasto 291 - Detroit (1978) ja Alien – kahdeksas matkustaja (1979). Kottolla oli sivurooli myös muun muassa elokuvissa Brubaker – kiveäkin kovempi (1980) ja Juokse tai kuole (1987). Televisiossa Kottoolla oli rooleja muun muassa sarjoissa A-Team ja Murhasta tuli totta. NBC:n poliisisarjassa Homicide – pelon kadut hän näytteli vuosina 1993–1999.
Tausta

Kotto syntyi New Yorkissa sairaanhoitaja Gladys Marien ja liikemies Avraham Kotton (oikealta nimeltään Njoki Manga Bell) poikana. Hänen isänsä Avraham oli kamerunilainen hepreaa puhuva juutalainen prinssi, joka muutti Yhdysvaltoihin 1920-luvulla.
Yaphet Kotton isoisoisä kuningas Alexander Bell, myös juutalainen, hallitsi Doualan aluetta Kamerunissa 1800-luvun lopulla. Kotton mukaan hänen sukunsa muutti Palestiinasta Egyptin kautta Kameruniin, jossa asui paljon afrikkalaistaustaisia värillisiä juutalaisia. Kotton perhe harjoitti juutalaisuutta, ja perheen miespuoliset jäsenet käyttivät kipaa.
Kotto oli naimisissa kolme kertaa, ja hän oli viiden lapsen isä. Tessie Sinahonin kanssa Kotto oli naimisissa vuodesta 1998 lähtien, ja he asuivat Baltimoressa, Marylandissa.
Kotto väitti olleensa Britannian kuningattaren Viktorian lapsenlapsenlapsenlapsi. Kotton mukaan kuningattaren pojalla Albert Edwardilla, sittemmin Edvard VII, oli suhde Douallan kuninkaan Manga Bellin tyttären prinsessa Nakanden kanssa, ja suhteesta olisi syntynyt avioton lapsi, Kotton isoisoisä Alexander Bell. Tästä ei ole todisteita. Elisabet II:n tiedottajan mukaan kuningatar ei tunnusta väitettä todeksi ja sanoo, ettei Edvard VII koskaan käynyt Kamerunissa.
Aiheesta muualla

Yaphet Kotto Internet Movie Databasessa. (englanniksi)
Ѡ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ѡ ѡ
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ѡ (ѡ) eli omega on varhainen kyrillisiin aakkosiin kuuluva kirjain. Kirjain on muotoutunut kreikan kielen kirjaimesta omega (Ω, ω), ja sitä on käytetty muun muassa kirkkoslaavissa ja muinaisvenäjässä.
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Ѡ | ѡ |
| --- | --- | --- |
| Unicode | 0460 | 0461 |
ISO 8859-5: –
KOI8: –
Windows-1251: –
MS-DOS-koodisivu 866: –
| HTML | &#x0460; | &#x0461; |
Ќ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ќ ќ
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ќ on kyrillinen kirjain. Se sisältyy makedonian aakkosiin, missä se on äänteen /kʲ/ merkki.
Ѭ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ѭ ѫ
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ѭ on kyrillinen kirjain, jota käytetään muinaiskirkkoslaavissa. Se ääntyy nasaalistuneena puoliväljänä laveana etuvokaalina [ɛ̃]. Koska nykyään kyrillisiä kirjaimia käyttävissä slaavilaiskielissä ei ole enää nasaaliäänteitä, on kirjaimesta tullut niille tarpeeton.
Kirjain Ѫ kuului bulgarian aakkosiin vuoteen 1945 asti. Nykyään äänne on hävinnyt kielestä, mutta jotkin bulgaari- tai makedonialaismurteet Kreikan Thessalonikissa ja Kastoriássa käyttävät äännettä.
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Ѭ | ѫ |
| --- | --- | --- |
| Unicode | 046A | 046B |
ISO 8859-5: –
KOI8: –
Windows-1251: –
MS-DOS-koodisivu 866: –
| HTML | &#x046A; | &#x046B; |
Yaoi

Tyypillinen esimerkki yaoi-fanitaiteesta
Yaoi (jap. やおい) eli boys’ love (ボーイズラブ, bōizurabu; lyh. BL) tarkoittaa pääosin naisten toisille naisille piirtämää homoeroottista, miesten välisiä suhteita kuvaavaa mangaa. Boys’ love -termiä käytetään Japanissa kaupallisesta fiktiosta, joka käsittelee miesten välistä romantiikkaa tai seksiä. Sana yaoi keksittiin alun perin Japanissa kuvaamaan BL-aiheista dōjinshi-harrastelijamangaa, mutta länsimaissa sillä viitataan joskus pikemminkin eksplisiittiseen kerrontaan; termi shōnen’ai (少年愛 'poikarakkaus') puolestaan tarkoittaa pehmeämpiä rakkaustarinoita. Esimerkiksi Yhdysvalloissa yaoi-sanaa käytetään myös yleisterminä viittamaan kaikkeen BL-aiheiseen mangaan. Japanissa termi shōnen’ai on vanhentunut.
Yaoi on noussut maailmanlaajuiseen suosioon, ja mangan lisäksi on luotu myös fanitaidetta, cosplay-tapahtumia, videopelejä, elokuvia ja niin edelleen. Sitä ei tule sekoittaa nimenomaisesti homomiehille tarkoitettuun mangaan, joka tunnetaan Japanin ulkopuolella nimellä bara.
Yaoi-mangan piirteitä

Sana yaoi on muodostettu fraasista yama nashi, ochi nashi, imi nashi (ヤマなし、オチなし、意味なし), joka voidaan kääntää ”ei kliimaksia, ei huipentumaa, ei tarkoitusta”. Termin keksi japanilainen faniryhmä. Genre syntyi naispuolisten dōjinshi-mangataiteilijoiden underground-liikkeessä, ja sille on ollut ominaista valtavirran ylimaskuliinisten miespuolisten mangahahmojen ja homoseksuaalisuuden parodioiminen.
Tyttöjen shōjo-mangaa piirtäneet naistaiteilijat alkoivat luoda 1960–1970-luvuilla miesten välistä rakkautta kuvaavia shōnen’ai-tarinoita. Näissä tarinoissa naisten välisistä suhteista kertovan yuri-mangan naishahmot olivat nyt miehiä. Yaoi-mangassa onkin monia samoja elementtejä kuin shōjo-mangassa, kuten hahmojen kohtaaminen, rakkauden tunnustus, suutelu tai joskus seksi, epäilyt uskottomuudesta, ympäristön reaktiot ja niin edelleen. Kuten shōjo-manga, yaoi keskittyy hahmojen välisen suhteen ja tunteiden kuvaamiseen. Yaoi-mangan hahmot ovat yleensä nuoria ja kauniita miehiä (jap. 美少年, bishōnen), jotka muistuttavat naiskauneuden ihanteita. Juoni on toissijainen, ja hahmot voivat olla ketä tahansa – gangstereista koulupoikiin, poliiseihin ja samuraihin.
Tavallisesti yaoi-tarinoissa kaksi miestä rakastuu toisiinsa ja kohtaa erilaisia esteitä. Niihin voivat kuulua paitsi hahmojen kyvyttömyys hyväksyä omia tunteitaan myös yhteiskunnan aiheuttamat paineet ja odotukset. Vaikka hahmot ovat miehiä, he omaksuvat tarinoissa perinteiset sukupuoliroolit: toinen hahmoista on aktiivinen ja hyökkäävä (jap. 攻め, seme) ja toinen passiviinen ja ujo (jap. 受け, uke). Niinpä yaoi kuvaa usein perinteisiä sukupuolirooleja, vaikka hahmot ovatkin samaa sukupuolta ja siten perinteisten odotusten ja sukupuolten välisen epätasa-arvon ulkopuolella. Hahmot piirretään eri tavoin: seme on suurikokoisempi, vahvaleukainen ja pienisilmäinen, kun taas uke on hoikka, suurisilmäinen ja pehmeäpiirteinen. Toisaalta on myös tasavertaisempia suhteita suosivia yaoi-piirtäjiä. Shōjo-mangasta tuotua jakoa hyökkäävään ja alistuvaan osapuoleen on kritisoitu heteronormatiiviseksi; uken on nähty edustavan naislukijaa ja hänen pelkojaan. Toisaalta hahmot eivät sopeudu mihinkään olemassa oleviin sukupuoli-identiteetteihin, vaikka ne ovatkin ruumiiltaan miehiä.
Kirjallisuutta

Karlsson, Said: Erotisk manga – flykt från verkligheten. Hufvudstadsbladet, 13.3.2013, s. 18–19.  (ruotsiksi)
Aiheesta muualla

Kuvia tai muita tiedostoja aiheesta Yaoi Wikimedia Commonsissa
Yaoi.fi – Suomen Shounen Ai- ja Yaoi-yhteisö.
Jenny Kangasvuo: Millaista seksuaalisuutta yaoi opettaa? Kommentti.fi 20.11.2009.
Anime ja manga
| --- | --- |
Lajityyppejä:   Mecha  Taikatyttögenre  Haaremi  Yaoi  Yuri  Hentai 
Kohderyhmiä:   Lasten anime ja manga  Shōnen (pojat)  Seinen (miehet)  Shōjo (tytöt)  Josei (naiset) 
Käsitteitä:   Cosplay  Etchi  Otaku  Dōjinshi  Fanipalvelu  Visual novel  Tsundere  Yandere  Moe
William Shatnerin filmografia

William Shatner vuonna 2020.
Tämä on William Shatnerin filmografia.
Ääninäyttely videopeleissä

| Vuosi | Peli | Rooli |
| --- | --- | --- |
| 1992 | Star Trek: 25th Anniversary Enhanced | James T. Kirk |
| 1993 | Star Trek: Judgment Rites | James T. Kirk |
| 1997 | Star Trek: Starfleet Academy | James T. Kirk |
| 1997 |  Star Trek: Generations | James T. Kirk |
| 2006 | Star Trek: Legacy | James T. Kirk |
| 2006 | Star Trek: Tactical Assault | James T. Kirk |
| 2006 | Star Trek: Encounters | kertoja |
| 2007 | The Tuttles: Madcap Misadventures | Vance |
| 2014 | Family Guy: The Quest for Stuff | James T. Kirk |
| 2014 | Elite: Dangerous | Orion |
Aiheesta muualla

William Shatner Elonetissä.
William Shatner Internet Movie Databasessa. (englanniksi)
1380-luku

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
AEC

Lyhenne AEC tarkoittaa:
Yhdysvaltain atomienergiakomissio
Associated Equipment Company, brittiläinen autovalmistaja 1912--1979, nykyisin osa British Leylandia
AEC Armoured Car, edellisen rakentama panssariauto toisessa maailmansodassa
AEC Armoured Command Vehicle, edellisen rakentama komentoajoneuvo toisessa maailmansodassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”AEC”, voi hakea sivunnimihaulla, laajalla sivunnimihaulla tai tekstihaulla.